
Mensahe 
di Minister President Nelson Oduber 
pa tur Arubiano residencia na Hulanda 


Compatriotanan, 


Nos ta yegando fin di un otro aña y esaki ta e momento propicio pa dedica algun palabra na tur nos 
Arubianonan cu ta bibando y/of studiando na Hulanda. Siguramente e celebracion di Pasco y Aña 
Nobo lo trece pa boso hopi recuerdo grato di boso isla natal y cu boso lo ta desea di pasa e dianan 
aki hunto cu boso familia na Aruba. Sinembargo di curazon mi ta desea cu semper boso lo mantene 
e fe y speranza cu un dia boso lo ta back na cas y pa celebra e dianan di fiesta aki den seno di boso 
familia. 

Pa loke ta aña 2008, en general mi por bisa cu den e aña aki nos pais a experencia un crecemento 
economico positivo y esaki ta danki na tur e inversionnan di tanto sector publico como priva y e coo- 
peracion entre e dos instancianan aki. Nos tabata tin retonan grandi nos dilanti, ya cu pa gran parti 
den 2008 nos pais tambe a sinti e efectonan negativo di e aumento drastico di prijs di petroleo riba 
mercado mundial. Como consecuencia directo di esaki nos pais a conoce aumentonan substancial di 
e tarifanan di awa, coriente y prijs di gasolin. Sinembargo, danki Dios cu den e ultimo lunanan di e 
afia aki e comunidad Arubano a cuminsa sinti un alivio pa loke ta e tarifanan menciona y esaki debi 
na e caida drastico di prijs di petroleo riba mercado mundial. 

Hecho ta cu Gobierno como 'trendsetter ' den e desaroyo economico a continua den 2008 cu inversion- 
nan den e infrastructura di nos pais, tambe den enseñansa, salubridad publico, turismo etc. Ta calcula 
cu pa 2008 e crecemento economico real lo ta positivo y ta igual na 2007, esta 2.1 porciento. 

Fuera di e proyectonan cu a finalisa cu nan construccion den 2008, manera e school na Kudawecha, 
tres edificio di gobierno, e edificio di SVB na San Nicolas, hopi otro proyecto mas a ser entama den 
aña 2008, e.o. e extension di Centro Medico San Nicolas cu e departamento di cardiologia. Den aña 
2008 Gobierno pa di 5 biaha a percura pa aumenta e sueldo minimo te na Af. 1505,00, despues cu 
nos a haya esaki na 2001 na Af. 960,00 pa luna. 

Alavez Gobierno a firma un acuerdo historico cu Merca relaciona cu e Pre clearance di Aduana 
Mericano y esaki pa loke ta pasahero y avionnan priva. Aruba ta e promer pais na mundo cu a firma 
un tipo di acuerdo asina. 

Recientemente gobierno tambe afirma un acuerdo cu Gobierno Hulandes concerniendo eplaca di benta 
di Plant Hotel N.V. E acuerdo aki ta encera cu Aruba ta logra haya 280 miyon florin di e benta aki. 


Den e aña venidero, esta 2009 Gobierno lo percura pa contra-aresta e efectonan negativo di e crisis 
financiero mundial cual posiblemente lo afecta tambe nos pais y lo sigui inverti den nos economia 
mediante di e sumanan ricibi di e placa di Plant N.V., Fondo Desaroyo Arubano (FDA), refineria 
Valero y tambe di Union Europeo. En total nos ta papia aki di aproximadamente 700 miyon florin 
pa inverti den nos economia den e proximo añanan. Upgrading y diversificacion di nos mercado 
turistico ta algun di e metanan di gobierno den 2009. Gobierno ya a compromete su mes di inverti 
un suma adicional di 13 miyon dollar den promocion di nos turismo. Pero tambe embeyecimento di 
e infrastructura den Parke Nacional Arikok y optimalisacion di nos beachnan lo continua den 2009. 
Arubianonan na Hulanda, keda comporta boso mes bon, ser bon embahador di boso isla, pa gobierno 
y nos pueblo ta orguyoso di boso. 

Ta mi mas sincero deseo pa boso pasa feliz dianan di fiesta. Cu boso lo tin un Pasco yena di dicha y 
felicidad y cu e afía 2009 lo trece tur clase di salud, bondad y fortuna pa boso y henter boso familia. 
Danki pa tur e cooperacion ricibi den 2008. 

Cu Dios Tata Todopoderoso drama su bendicion riba boso tur cu ta biba y/of studia na Hulanda. 


Cu un saludo fraternal, 


Minister President 
Nelson O. Oduber 


Aruba, December 2008 

Mensahe di Fin di Aña 
di Minister 
Plenipotenciario 


Concuidadanonan,amiga y amigo, 


Atrobe nos ta den e momentonan cu tur rond di mundo humanidad 
ta preparando pa e fiestanan di fin di anja. Tur den nan mesun forma 
y den nan mesun tradicion y creencia. 

Aparte cu e ta un temporada di celebracion y di bon deseonan, e ta 
tambe un temporada di reflecion personal. Ta e temporada cu nos ta 
wak atras e ultimo 12 lunanan y repasa nos logro y exitonan, mescos 
nos desepcion y fayonan. Esaki ta e temporada tambe cu nos ta hasi 
nos proposicionnan pa e anja nobo nos dilanti. 


Anja 2008 a resulta un anja bastante movi pa Cas di Aruba. Nos a 
conose momentonan di inmenso alegria, mescos tambe di tristesa 
grandi. Nos mester a tuma despedida pa semper di nos colega sr. Roy 
Wever q.e.p.d. y tambe di nos colega mentrix sra. Jenny Wesseling- 
Coffi q.e.p.d. Tur dos a bai laga nos den forma inespera y nos ta sigi 
sinti nan falta. Na nan familiarnan nos palabra di forsa den e dianan 
aki. Mi palabra di forsa tambe na tur esnan cu a perde un ser keri 
durante e anja cu ta bai laga nos. 


Durante 2008, hopi trabow importante a ser desplega door di Cas 
di Aruba. Trabownan grandi pa nos Pais Aruba, pero tambe pa e 
studiantenan Arubano y nos comunidad Arubano aki na Hulanda. 
Sin mester bai den detayes riba e diferente actividadnan desplega, 
mi mester bisa cu cada un di nan a logra nan meta y tabata exitoso. 
Tambe hopi tabata e actividadnan cultural y social cu a ser organisa 
dor di e diferente organisacionan/fundacionan Arubano. Na hopi di 
nan mi por tabata presente y por a disfruta hunto cu nos Arubanonan 
momentonan di alegria. 

Na tur nos diferente organisacionan mi palabra di danki pa e bunita 
trabownan realisa y Boso por sigi conta cu nos sosten y apoyo pa 
Boso proyectonan di y pa nos Arubianonan. 


Concuidadanonan, 2008 ta terminando y anja nobo 2009 ta habri pa 
cada un di nos cu un pagina nobo. Maske tin movecionan fastioso 
, manera e crisis financiero mundial e.o, cu ta sigi influencia e anja 
2009, nos mester keda pone nos positivismo padilanti pa hasi di e 
anja nos dilanti lo mehor pa cada un di nos. Laga nos sigi duna nos 
mihor parti den nos trabow y conducta aki na Hulanda, after all cada 
un di nos ta un embahador Arubano akinan. Na nos studiantenan, 
pone Boso studio na prome lugar cu e solo meta pa construi Boso 
futuro y e futuro di nos Pais Aruba. Na mi coleganan, ban sigi realsa 
nos Cas di Aruba cu nos bon trabownan y na mesun nomento nos ta 
realsa e bon nomber di nos Pais Aruba. Laga cu pa nos tur anja 2009 
bira un anja di logro y exito. 


Como boso Ministro Plenipotenciario aki na Hulanda, mi deseonan 
di un felis pasco di nasemento y un prospero anja 2009. 
Cu e nino Hesus por ilumina y bendiciona nos y cu 2009 por ta un 


anja yen di salud, dicha, amor y prosperidad pa cada un di nos. 


FELIS PASCO Y UN PROSPERO ANJA 2009. 


F.W. Croes 


ie Noticiero Aruba 


Eindejaarsboodschap 
van de 
Gevolmachtigde Minister 


Landgenoten en vrienden, 


Opnieuw beleven wij de ogenblikken waarin de hele mensheid zich 
opmaakt voor de eindejaarsfeesten. leder op zijn eigen manier en 
volgens eigen traditie en geloof. 

Afgezien van de vieringen en de gelegenheid van goede wensen, biedt 
deze periode tevens de gelegenheid voor persoonlijke overweging. 
Het is de tijd waarin wij terugzien op de laatste 12 maanden en terug- 
denken aan onze oplossingen en successen, maar tevens ook aan onze 
teleurstellingen en gebreken. Het is ook de periode waarin wij onze 
voorstellen doen voor het nieuwe jaar dat vóór ons ligt. 


Het jaar 2008 is voor het Arubahuis een tamelijk bewogen jaar geble- 
ken. Wij hebben momenten gekend van immense vreugde, maar ook 
van grote droefheid. Wij mochten voor altijd afscheid nemen van onze 
collega de heer Roy Wever en ook van onze collega mentrix mevrouw 
Jeannette (Jenny) Wesseling-Coffi. Beiden hebben ons onverwacht 
verlaten en wij zullen hen blijven missen. Aan hun nabestaanden 
wensen wij juist ook in deze dagen veel kracht en sterkte toe. Even- 
eens wens ik allen die dit afgelopen jaar een geliefde hebben verloren 
veel sterkte toe. 


Gedurende het jaar 2008 is er door het Arubahuis veel belangrijk werk 
verzet: werkzaamheden van grote betekenis voor ons land Aruba, 
maar ook voor de Arubaanse studenten en onze Arubaanse gemeen- 
schap hier in Nederland. Zonder in details te treden van de diverse 
verrichte aktiviteiten moet ik zeggen dat zij allen hun doel hebben 
bereikt en succesvol waren. Ook werden veel culturele en sociale akti- 
viteiten door de verschillende Arubaanse organisaties en stichtingen 
georganiseerd. Bij veel van deze bijeenkomsten mocht ik persoonlijk 
aanwezig zijn en samen met onze Arubanen genieten van vreugde- 
volle momenten. Aan al deze organisaties een persoonlijk woord van 
dank voor de verrichte arbeid, en u mag blijven rekenen op onze mede- 
werking en steun voor uw projecten van en voor onze Arubanen. 


Landgenoten, 2008 loopt ten einde en een nieuw jaar 2009 begint voor 
een ieder van ons met een nieuwe bladzijde. Ook al beleven wij lastige 
bewegingen, zoals o.a.de wereldwijde financiële crisis die ook het jaar 
2009 tracht te beïnvloeden, toch moeten wij positief blijven om van 
het jaar dat vóór ons ligt het beste te maken voor een ieder van ons. 

Laten wij ons best blijven doen in ons werk en ons gedrag hier in 
Nederland, tenslotte zijn wij allen hier ambassadeurs van Aruba. Aan 
onze studenten: verleen je studie voorrang boven alles met het enige 
doel voor ogen te bouwen aan je toekomst en de toekomst van ons 
land Aruba. Aan mijn collega’s: Laten wij met onze arbeid het Aruba- 
huis een waardige plaats geven en tegelijkertijd de goede naam van 
ons land Aruba. Laten wij ons beijveren opdat voor een ieder van ons 
het jaar 2009 een succesvol jaar mag zijn. 


Als uw Gevolmachtigde Minister hier in Nederland wens ik u een zalig 
Kerstfeest en een voorspoedig Nieuwjaar 2009. Met de bede dat het 
Kindje Jezus ons mag verlichten en Zijn zegen op ons uitstorten, en 
dat 2009 een jaar mag zijn vervuld van gezondheid, geluk, liefde en 
voorspoed voor een ieder van ons. 

Zalig Kerstfeest en een Voorspoedig nieuw jaar 2009. 


F.W. Croes 

Bishita 
di trabao na 
SWA 


Minister Plenipotenciario 

sr. Frido Croes y sefiora 
Lourdes Croes-Figaroa a haci 
un bishita di trabao na 
Stichting Welzijns- 
bevordering Antillianen en 
Arubanen (SWA) na Rotterdam. 
Tambe director di Cas di Aruba 
sr. Franklin Oduber y algun 
miembronan di personal a 
forma parti di e delegacion cu 
a bishita Rotterdam. E bishita 
tabata un initiativa di SWA. 


Na e oficina di SWA e manda- 
tario a keda ricibi pa director di 
SWA sr. Henry Breeveld y demas 
personal di SWA. Sr. Breeveld a 
duna un presentacion ariba kico 
e fundacion SWA ta representa y 
principalmente ariba e diferente 
proyectonan cu SWA a entama pa 
e comunidad Antiano y Arubiano 
na Rotterdam. 


Sra. Mireille Henderson di MAAS 
tambeadunaun presentacion ariba 
e trayectoria di e organisacion aki. 
Ela splica cu MAAS ta e interlocu- 
tor di e municipio di Rotterdam y 
e comunidad Antiano y Arubiano 
na e cuidad aki. Pesey nan tin hopi 
contacto cu e ambtenaarnan y dos 
biaha pa aña nan ta reuni cu e bur- 
gemeester di Rotterdam. 


Tambe a mustra ariba e trabaonan 
di Fuerte. Asina sra. Suzy Bergland 
di e organisacion aki a duna un 
corto introduccion di nan trabao- 
nan pa hendenan muher. Nan ta 
yuda hendenan muher cu a caba 
di establece nan mes na Rotterdam 
pa nan por haya nan caminda den 
e cuidad. Nan ta yuda hendenan 
na cas; bishita hende muhernan 
cu ta deteni y tambe ta organisa 
actividadnan na SWA pa hendenan 
muher Antiano y Arubiano. 


Despues e mandatario y su delega- 
cion a haya un guia den e oficina 
di SWA y tabata tin oportunidad 
pa papia cu diferente funcionari- 
onan di SWA ariba nan trabaonan 
y proyectonan cu nan tin na nan 
encargo. 


Siguientemente Sr. Frido Croes y su 
delegacion a bishita proyectonan 
di SWA na diferente lugarnan den 
Rotterdam. E prome proyecto cu e 
mandatario a bishita ta e proyecto 
Proksimo. E proyecto aki ta yuda 
Antiano y Arubiano cu entre otro 
cas, salud, educacion, finansas, 
famia y cu scol/trabao. Akinan e 
delegacion a haya un splicacion di 
sr. Stanley Cecilia. 


E di dos proyecto cu Minister Frido 
Croes a bishita ta e proyecto Tran- 
fer Informatie Punt (TIP). Akinan 
sr. Emil Goyhaerts a duna un spli- 
cacion di e proyecto. TIP ta traha 
cu hobennen di o te cu 24 aña cu 
ta corre un riesco cu nan por cai 
den problema, tanto na scol, den 
famia, cu droga of otro tiponan di 

criminalidad. E proyecto ta situa 
den e bario di Charlois unda tin 
hopi gruponan etnico ta biba. 
Den e mesun bario aki SWA tin 
e proyecto Eksito cu ta concentra 
ariba e comunidad grandi di An- 
tiano y Arubiano entre 16 pa 45 
afia cu ta biba den Charlois. Eksito 
ta yuda mamanan soltero den e 
problematico pa lanta y educa nan 
yuinan. Tambe e proyecto ta yuda 
esnan cu a hayanan cu problema cu 
husticia of cu no a caba un trayecto 
di scol cu un ultimo oportunidad 
pa nan por logra nan meta den e 
comunidad Hulandes. E proyecto 
aki ta un cu ta duna un guia in- 
tensivo na e hobennan, asina sra. 
Greet Sahuleka di SWA a splica. 
Un otro proyecto cu SWA a start 
recientemente ta e proyeco di De 
Lounge. Esaki ta un proyecto pa 
guia muchanan jong cu ta na esta- 
do of cu ya caba tin un yui chiquito. 
E proyecto ta consisti di shete cas 
unda nan por biba hopi independi- 
ente, pero den cercania di e oficina 
di De Lounge. Nae sitio sra. Marian 
Modderman a duna un splicacion 
na sr. Croes di e situacionnan cu 
sa presenta y con e trabaonan ta 
wordo haci pa yuda e mamanan 
jong aki. 


Na final die bishita di trabao sr, Frido 
Croes a yama e director di SWA sr. 
Henry Breeveld y ture empleadonan 
di SWA hopi danki pa e bishita aki 
cu tabata hopi informativo. Ela bisa 
cu ela haya un bista di e trabaonan 
di SWA y tambe di tur e proyectonan 
cu SWA ta haci na bienestar di nos 
hendenan. Sr. Croes a bisa cu di Cas 
di Aruba semper lo duna e sosten 
nesesario unda cu nos por. 

Minister Plenipotenciario sr. Frido 
Croes a tuma parti na un programa 
especial di Radio Nederland We- 
reldomroep. E program especial ta 
dedica na e Conferencia di Mesa 
Rondo cu a tuma lugar dia 15 di 
December ultimo na Willemstad, 
Corsow. Tambe a participa na e 
programa aki secretario di estado 
pa asuntonan di Reino sra. Ank 
Bijleveld, sr. Mito Croes, sr. Gert 
Jan Oostindie y sr. Ramon Labad. 


Durante di e programa cu tabata na 
encargo di Desiree Martis y Scarlett 
Windser a papia ariba e desmantel- 
acion di Antia. Den e discussion 
aki a constata algun puntonan di 
discucion cu ta e tema di “hofzetel” 
di Corte Comun di Antia y Aruba, 
e diferencianan di opinion bou po- 
liticonan di Corsow y e situacion 
di mantencion di derecho na Sint 
Maarten. 


YE 
E 


Wereldomroep cu programa special RTC 


E programa special aki lo a keda transmiti na vispera di e Conferencia di Mesa Rondo atrabez di e emisoranan cu ta transmiti programanan di 


Wereldomroep. 


Conmemoracion pa Betico Croes 


Presente tabata sr. Willibrord 
van Beek, presidente di Co- 
micion permanente di Tweede 
Kamer pa Asuntonan Antiano 
y Arubano, Minister Plenipo- 
tenciario Suplente di Antia sra. 
Mavis Brooks-Salmon, direc- 
tor di Cas di Antia sr. Robert 


Na Cas di Aruba a tuma lugar ariba 26 di November un sirbishi di 
palabra pa conmemora e fecha di fayecimento di sr. Betico Croes. 
Minister Plenipotenciario sr. Frido Croes no tabata presente pa 
motibo di un biaha di trabao den exterior, pero a keda representa 
pa su esposa sra. Lourdes Croes-Figaroa. 


Candelaria, sr. Hans Gerritsen y 
sr. Rob Verschoordi ministerio 
di BZK, sra. Erna Diaz di CAR, 
personal di Cas di Aruba y ATA 
Europa y demas invitadonan. 


E sirbishi di palabra tabata 
na encargo di Pader Goes 
y canto tabata den man di 
Lidwina Booi. 


Director di Cas di Aruba sr. 
Kenkey Oduber, den nomber di 
Minister Croes, a hiba palabra 
unda a recorda sr. Betico Croes 
difunto como e gran politico cu 
durante di e proceso pa Aruba 
optene su Status Aparte a logra 
uni tur gremio y e pueblo di 
Aruba. Ela bisa cu spera cu 
semper sr. Betico Croes lo keda 
inspira nos tur. 

Na final di e sirbishi di palabra 
sr. Kenkey Oduber y sra. Lour- 
des Croes-Figaroa a pone un 
flor na e busto di Betico. 


Ministro di Finanzas y Asunto Economico 
Nilo Swaen a firma TIEA cu Spafia 


Ministro di Finanzas y Asunto Economico, sr. Nilo Swaen y la Secetaria 
General de Hacienda, sra. Dolores Beato Blanco a firma un tratado entre 
Aruba y Spaña encuanto intercambio di informacion, e asina yama Tax 
Information Exchange Agreement (TIEA). 


E firmamento a tuma lugar na Madrid, Spafia y pa cual ocasion tabata 
presente e Embahador di Reino na Madrid, sr. Como van Hellenberg Huber, 
e hefe di seccion economico di Embahada, sr. Jan Alderliesten y e hefe 
di seccion huridico y Tratado di Departamento di Relacion Exterior, sra. 
Angelique Peterson. 


Sin duda algun cu e firmamento di e TIEA aki cu Spafia, pais Aruba ta 
sigui cu su esfuerzonan pa fortifica transparencia den gobernacion y alavez 
percura pa diversifica y desaroya e economia Arubano. 


Noticiero Aruba adt" 


Bishita di delegacion 
di Financial Action Task Force 


Minister President sr. Nelson Oduber a ricibi bishita di un de- 
legacion di Financial Action Task Force (FATF), consistiendo di 
Eduardo Apaez Davila, Helen Hatton, Patricia Steck, Mellisa 
Seenacherry, John Carlson y Stephanie Talbot. 


E delegacion di FATF actualmente ta di bishita pa haci e di tres evaluacion 
mutual di Aruba, esta pa waak si nos pais ta cumpli cabalmente cu e lucha 
contra labamento di placa, contra financiamento di terorismo internacio- 
nal y otro clase di traficacion ilicito. 
Manera cu a sosode den pasado, gobierno ta spera cu un rapport positivo 
lo sali for di e bishita aki na Aruba. 


Groenoordhallen — 


Bd 


__Nadere informatie kunt u viida 


website: www.arubahuisi 


NE: RM 

Promocion pa doctor pa Lino Paula 


Lino Paula recientemente a promove na Vrije Universiteit na Amster- 
dam cu su tesis ‘Ethics Committees, Public Debate and Regulation: 
an Evaluation of Policy instruments in Bioethics Governance” na e 
facultad ‘Aard- en Levenschappen'. 


Lino Enrique Paula a nace na Den Haag y ta di decendiente Arubiano. 
Ela studia scheikunde na Leiden. Despues ela busca su titulo di Master na 
Sheffeld na Inglatera y a haci investigacion na Utrecht y Amsterdam. 
Esaki ela combine cu un trabao parttime como docente ‘Biology and 
Society’ na Leiden. Pa dos afia caba Lino ta traha pa Comicion Europeo 
na Bruselas. 


Lino su tata tabata Victor Paula cu a bin studia boekhouden na Hulanda na 
1957 y e regresa Aruba na 1962. Despues di a traha na Aruba ela regresa 


Hulanda. 


Presentacion Vision Magazine 


Na hotel Mercure na Den Haag a tuma lugar presentacion di e prome edi- 
cion di Vision Magazine. E prome ehemplar a keda entrega na Minister 


Plenipotenciario sr. Frido Croes. 


Vision Magazine ta un revista cu ta 
dedica totalmente ariba e comuni- 
dad di studiantenan Arubiano na 
Hulanda. Principalmente loke ta e 
ultimo desaroyonan den e mundo 
estudiantil. E redaccion di Vision 
Magazine ta enfoca principalmente 
ariba e grupo di studiantenan cu 
recientemente a caba nan estudio y 
cu ta trahando aki na Hulanda. 


E prome edicion ta contene un 
entrevista cu Minister Plenipoten- 
ciario sr. Frido Croes y tambe un 
columna di minister di Enseñansa 
di Hulanda sr. Ronald Plasterk. 
Alabez tin entrevistanan cu di- 
rector di Cas di Aruba sr. Kenkey 
Oduber, trahadornan di ensefiansa 
di Cas di Aruba y mentornan. 
Minister Croes a felicita y elogia 
e redaccion di Vision Magazine 
cu nan prome edicion. Tambe ela 


bisa cu pa hopi tempo tabata en 
busca di un revista di y pa studiante 
Arubiano. 

E mandatario a comenta cu e conte- 
nido ta hopi interesante y informa- 
tivo. ‘Nos ta spera cu e revista haya 
su acogida nesesario bou di nos 
studiantenen y tambe cu elo bira 
un begrip aki na Hulanda', asina 
sr. Croes a bisa. 


Finalmente e mandatario a bisa di 
spera cu e team di redaccion sigi cu 
e entusiasmo pa e otro edicionnan 
cu lo sali ariba mercado y cu sem- 
per nan por conta ariba e sosten 
moral cu Cas di Aruba ta duna na e 
tipo di proyectonan aki. 


Pa informacion tocante 
Vision Magazine por tuma 
contacto cu Dennis Geerman 


06 — 24749975. 

ka Noticiero Aruba 


Minister Plenipotenciario sr. Frido Croes: 


Estudionan scientifico a mustra cu UPG 
tin consequencianan negativo pa Aruba 


Aruba lo no tin beneficio di un 
status di UPG di Union Europeo. 
Esaki Minister Plenipotenciario a 
bisa a base di e dos raportnan cu 
e haci un analisis di e discucion 
aki. E mandatario a splica cu e dos 
raportnan aki a keda realisa ariba 
peticion di Hulanda den cuadro 
di desmantelacion di Antia y cu e 
tres islanan Boneiro, Saba y Sint 
Eutatius lo haya un relacion mas 
estrecho cu Hulanda. Tambe e dos 
investigacionnan a haci un anilisis 
di e status di UPG pa e islanan Cor- 
sow, St. Maarten y Aruba. Universi- 
dad di Groningen a traha un raport 
ariba e efecto huridico, mientras 
cu Erasmus Universiteit na Rot- 
terdam a illustra den nan raport e 
efectonan economico. 


Sr. Croes a bisa cu pa loke ta e parti 
huridico e status di UPG ta nifica 
cu Aruba su leynan lo mester keda 
adapta na leynan Europeo y cu 


ta Bruselas ta bai dicidi con nos 
leynan mester ta hinca den otro. 
Como cu ta Hulanda ta miembro 
di Union Europeo, ta nifica segun 
e mandatario, cu Aruba de facto ta 
bai pertenece na un federacion di 
27 pais grandi y cu Aruba lo cai e 
ora bou di Hulanda. ‘Si encaso Aru- 
ba no cumpli na adapta su leynan 
den leynan Europeo, esey ta nifica 
cu Aruba lo mester paga un boet. 
Hulanda cu ta miembro di Union 
Europeo lo mester paga e boet aki 
y na mes momento lo obliga Aruba 
pa cumpli cu reglanan Europeo y lo 
usa su “volmacht” pa pone Aruba 
cumpli, asina sr. Croes a bisa. Mi- 
nister Plenipotenciario Croes ta 
sigi bisa cu e status di UPG ta hiba 
cune cu Aruba lo mester introduce 
leynan hopi mas stringente por 
ehempel ariba tereno ambiental. 


E aspecto economico di un status 
di UPG pa Aruba, segun sr. Croes, 


Na Cas di Aruba a tuma lugar un encuentro literario bou e titulo 
'Storianan di Pasco’. Esaki a keda realisa en cooperacion cu 
fundacion Simia Literario. 


Durante di e programa diferente autornan manera Quito Nicolaas, Alida 
Kock y Olga Orman a lesa storianan cu tin como tema Pasco. Algun storia 
tabata na Hulandes, Ingles, pero mayoria tabata na Papiamento. Hopi di e 
storianan a wordo scirbi especial pa e ocacion aki. E programa a conta cu 
interval musical na encargo di Lidwina Booi cu e trece algun canticanan 


di Pasco Arubiano. 


Na final Minister Plenipotenciario sr. Frido Croes a gradici tur e autornan 
pa a haci e atardi aki posibel y a bisa di a goza, mescos cu mayoria di 
esnan presente di e cuentanan. Hopi storia tabata tin elementonan cu 
hopi persona ta reconoce y ta rebiba cierto recuerdonan. E mandatario a 
probecha di e oportunidad pa desea tur persona presente un Feliz Pasco 


y un Bon Aña Nobo. 


tin consequencianan mas grandi 
pa Aruba. “Den caso cu Aruba sco- 
he pa un status di UPG, nos pais ta 
bira parti di un bloke economico di 
27 pais. Nos lo bai atras, mirando 
e posicion geografico di Aruba y 
cu nos actividadnan economico 
ta concentra ariba e region Cari- 
bense, Latino America y Merca. Un 
gran parti di nos turistanan ta bin 
for di Merca y nos tin un economia 
dolarisa. E status di UPG ta obliga 
nos na usa e euro como moneda di 
transaccion, loke ta haci cu Aruba 
ta bira hopi caro pa e turista Meri- 
cano y for di nos region. Nobenta 
porciento di e turista Europeo ta 
busca un destinacion barata. E ra- 
port ta indica cu e status di UPG 
lo nifica pa Aruba un reduccion di 
entrada di 43 porciento. Esaki nos 
por compare cu e tempo cu LAGO a 
cera,’ asina sr. Croes a splica. 


Un otro aspecto segun e mandata- 
rio ta cu na momento cu Aruba ta 
UPG esaki ta nifica cu tur compa- 
nia Europeo tin e mesun derecho 
pa opera na Aruba cu compania- 
nan local. Companianan Europeo 
ta liber den traficacion di material y 
personal. ‘Esaki ta nifica un concu- 
rencia di companianan grandi pa 
comerciantenan local cu awor ta 
compete cu otro den un economia 
chiquito y cera. Tambe Aruba lo 
mester introduce un forma di BTW 
cu ta hopi mas halto cu e systema di 
BBO cu nos conoce awor. Esaki ta 
pa motibo cu Aruba e ora ey mester 
contribui na e caha di Union Euro- 
peo. Entrada di Gobierno lo baha 
cu e consequencia cu lo mester 
reduci e aparato gubernamental y 
cu lo tin menos inversion pa parti 
di Gobierno.’ 


Sr. Croes a bisa cu di otro banda 
Aruba no lo benificia di e status di 
UPG, mirando cu Aruba conoce un 
GPD hopi halto, cu hasta ta sobre- 
pasa e GPD di algun miembro di 
Union Europeo. Sr. Croes ta splica: 
“Si abo como pais bo GPD sobre- 
pasa 75 porciento di e averahe di 
e GPD di e paisnan di Union Eu- 
ropeo, bo no ta bin na remarca pa 
haya financiamento for di e Fondo 
di Structura (Structuurfonds). Den 
e situacion actual, Aruba lo no haya 
nada,' segun Minister Plenipoten- 
ciario sr. Frido Croes. 

E mandatario a sigi splica cu e 
actual LGO-besluit lo termina na 
2013 y mirando cu e LGO semper 
a resulta e mihor opcion pa Aruba, 
Gobierno di Aruba — ariba peticion 
di secretario di estado sra. Ank 
Bijleveld, a traha ariba puntonan 
di salida na unda Aruba y Hulanda 
kier yega den un periodo nobo 
di LGO despues di 2013. Aruba a 
scohe pa un relacion voluntario cu 
Union Europeo y a ricibi sosten di 
Hulanda den esaki. 

'Nos a bin cu pensamentonan 
concreto pa e negosacionnan cu 
ta bai tuma lugar entre e paisnan 
di Union Europeo y e paisnan 
miembro cu tin paisnan LGO. Nos 
mester sigi e desaroyo aki y no haci 
manera den afianan 1996/1997 cu 
Aruba no a participa na e negosaci- 
onnan pa a yega na e “LGO-besluit” 
actual. Nos meta ta pa yega na un 
areglo di LGO cu lo tin beneficio- 
nan pa Aruba. Kisas no den placa, 
pero si den expertonan cu por yuda 
nos cu proyectonan y programanan 
na bienestar di nos pueblo,’ segun 
Minister Plenipotenciario sr. Frido 
Croes. 


Noticiero Aruba 


Un club More Amor completamente sold-out tabata testigo di e 
triunfo di Monique Pulido cu su interpretacion accoustico di Here 
with me di e cantante Britanico Dido. E trofeo a ser entrega door 
di respresentante di minister Croes, Sheila Giel. 


E otro finalistanan tabata na se- 
gundo lugar Cedric van der Linde 
cu e cancion Y hubo alguien di 
Marc Anthony. De tres lugar a bai 
pa Kerry Lovell cu e cancion Color 
esperanza di Diego Torres. Marvin 


Stamper cu e cancion Respeta mi 
dolor di Fernandito Villalona a ter- 
mina na di cuater lugar. E di cinco 
lugar a bai pa Marcie de Jongh cu 
a interpreta e cancion Your picture 
di Gloria Estefan 


E cantante mas popular di e ano- 
chi tabata Dan Peterson cu su 
cancion Zzyzx RoaD di Stone Sour. 
Cantante mas popular riba e site 
www.ppocrew.com tabata: Marcie 
de Jongh. Marcie a ricibi tambe un 
trofeo pa e cantidad di ticket cu el 
a bende pa e organisacion. 


Addonsito Croes y Michella Steen- 
voorden-Lacle a host e show e 
anochi aki. E anochi a ser habri cu 
e grupo di baile Nos Sonrisa bao 
direccion di Lisette van Trigt. Den 
nan panjanan blanco colorido cu 
adorno di elementonan typico di 
Aruba e jovencitonan aki a baila e 
cancion Nos Cultura di Gos Oduber 
y Sharon Rose. Tur hende a aprecia 
e actuacion cu Jonathan Hoevertsz 
a brinda. Cu su cancionan Island of 
Grace y Bridge over Trouble Water 
el a causa un impacto total. Oslin 
Trimon a dedica e cancion We will 
remenber him (Bryan van Putten) 
na honor di e fallecido diseñador 
Percy Irausquin. Sharon Rose no 
tabata tin palabra di gradicimento 
pa e organisadornan cu a dedica e 
festival di 2008 na su persona. Su 
tres cancionan cu el a interpreta 
tabata: Mi no sa ta pakico, Nos cul- 
tura y Nostalgia Navideño. 

december 2008 


Bereikbaarheid 
Kabinet van Aruba 
gedurende de 
feestdagen 


Het Kabinet van de 
Gevolmachtigde Minister 
is tijdens de feestdagen 
vanaf 22 december 
tot en met 
2 januari 2009 
gesloten. 


Op maandag 
5 januari 2009 
is het Kabinet 
tijdens kantooruren 
weer bereikbaar 
voor het publiek. 

